ב"ה, אלול התשע"ה

## כל השופרות

שבוע טוב.

השבוע נעסוק במקור השופר וצורתו.

בשלב הראשון סביב משנת 'כל השופרות כשרים' בדף כ"ו והגמרא שעליה, ואח"כ תוך בחינת היחס למשנת 'שופר של ר"ה של יעל..', ולמקורות נוספים.

מקורות:

1. משנת 'כל השופרות כשרים' (ר"ה, כו.) והגמרא שעליה.

להבנה זואולוגית של 'גילדי גילדי' ראו מאמרו של משה רענן בספר 'בר"ה יכתבון' של מכללת הרצוג. (תמצות כאן - <http://daf-yomi.com/DYItemDetails.aspx?itemId=27304>)

תלמוד ירושלמי מסכת ראש השנה פרק ג דף נח טור ד /ה"א

הלכה ב': אשכחת תני רבי יוסה מכשיר בשל פרה וחכמים פוסלין.

מה טעמיה דרבי יוסי והיה במשוך בקרן היובל מה טעמא דרבנן ותיטב ליי' משור פר מקרין מפריס מקרן כתיב

ורבנן כל השופרות נקראו קרן ונקראו שופר חוץ משל פרה שנקרא קרן ולא נקרא שופר

התיבון הרי של יעל הרי אינו קרוי לא קרן ולא שופר

מאי כדון?

כהיא דאמר רבי לוי שנייא היא שאין קטיגור נעשה סניגור

2. משנת 'שופר של ר"ה' (כ"ו:) והגמ' שעליה עד סוף העמוד, (כדאי להמשיך בזריזות את העמוד הבא גם כן). ראשונים – רש"י, תוס' ('של יעל'), רמב"ן בדרשתו לר"ה (מובא מטה), ולמעיינים – גם ריטב"א ורשב"א, רמב"ם, שופר, א, א.

להרחבה:

ר"ה ט"ז.

אמר רבי אבהו למה תוקעין בשופר של איל אמר הקדוש ברוך הוא תקעו לפני בשופר של איל כדי שאזכור לכם עקידת יצחק בן אברהם ומעלה אני עליכם כאילו עקדתם עצמכם לפני (אפשר לעיין גם בעמוד הבא)

תלמוד בבלי מסכת יבמות דף קה עמוד ב

דר' חייא ור' שמעון בר רבי הוו יתבי, פתח חד מינייהו ואמר: המתפלל צריך שיתן עיניו למטה, שנאמר: +מלכים א' ט'+ והיו עיני ולבי שם כל הימים, וחד אמר: עיניו למעלה, שנאמר: +איכה ג'+ נשא לבבנו אל כפים. אדהכי אתא ר' ישמעאל בר' יוסי לגבייהו, אמר להו: במאי עסקיתו? אמרו ליה: בתפלה; אמר להו, כך אמר אבא: המתפלל צריך שיתן עיניו למטה ולבו למעלה, כדי שיתקיימו שני מקראות הללו

### ירושלמי

הלכה ג': אמר רבי יונה כדי שיפשטו לבם בתשובה...

הלכה ד': אמר רבי יונה כדי שיכופו את לבם בתפילה ...

אמר רבי יוחנן טעמיה דרבי יהודה כדי ליתן את המצוי על המצוי ואת שאינו מצוי על שאינו מצוי

#### ראשונים

דרשה לראש השנה לרמב"ן

... ויש להקשות עוד היאך שנינו כל השופרות כשרין והלא של ראם נמי פסול דאיקרי קרן דכתיב וקרני ראם קרניו וכתיב ומקרני ראמים עניתני, וראם יש לו קרנים נאות כמו שהזכירו בספרי שור כחו קשה ואין קרניו נאות וראם קרניו נאות, אם כן קרני ראם ראויות הן לשופר נאה ולמה הוא פסול ששמו כשל פרה, ואפילו להנך לישני דמתרצי בגמ' משום קטיגור ומשום שנים ושלשה שופרות, מ"מ מתני' מפני שהוא קרן קתני דשם קרן פסלה, וכל שכן ללישנא קמא דלא מוסיף במתניתין חדא ועוד, ויש מתרצים חוץ משל פרה מפני שהוא קרן וכל שנקרא קרן קתני, ומשום דלא שכיחא ליה לא אדכר של ראם, דראם דבר גדול ומופלג הוא כדאמר בבראשית רבה (פ' ל"א) גבי מבול ובמסכת חולין (עי' זבחים קי"ג ב'), ואינו ביד אדם, וכתיב ביה נמי (איוב ל"ט) התקשר רים בתלם עבותו, עוד הקשו ולימא נמי של גדי פסול דכתיב (דניאל ח') והצפיר השעיר קרן חזות בין עיניו, וי"ל גדי נמי נקרא שה דכתיב שה כשבים ושה עזים, ושל שה שופר הוא דכתיב שופרות היובלים, כל זה פי' המפרשים ז"ל במשנה זו.

ואני אומר במחילה מהם שאין בכלל השופרות אלא הקרנים החלולים שיש להם זכרות בפנים וגלדן נקלף מן הזכרות כגון של כבשים ושל עזים ושל יעלים, אבל קרני רוב החיות שהן עצם אחד אין שמם בלשון הקודש שופר אלא קרן שמם, ומתני' הכי קתני כל השופרות שהן קרנים חלולים שנטלו זכרותן מהן כשרין חוץ משל פרה מפני שהוא קרן שהכתוב קראו בשם הפסולים, ומעתה אין קושיא משל ראם דעצם אחד הוא שכן קרני רוב החיות, וחוזקו מורה עליו, ובודאי הוא וכל המינים הדומין לו פסולים, וכן מה שהקשו מן הכתוב והצפיר השעיר קרן חזות, לפי שיטה זו אינה קושיא, מפני שהיה במראה הנבואה וראה אותם עצם אחד להורות על תקפו, וכן ראה אותו בין עיניו להודיעו גבורת הצפיר ההוא ואיננו כן בשאר הצפירים, וחזות לדעתי גדולה למראה כמו חזות קשה וגו', וכל זה מראה נבואה לא מעשה כלל, וראיה למה שאמרנו שקרנים העצמיים פסולין לשופר מדקאמר בגמ' (כ"ז ב') קדחו בזכרותו יצא מהו דתימא מין במינו חוצץ קמ"ל, מדקאמר דאינו חוצץ אלמא אין התקיעה כשרה בזכרות אלא בעליונו של קרן שהוא השופר, אלא שאין הזכרות חוצץ בו משום דהוא מין במינו, וכיון שהזכרות פסול אף כל שאין בו אלא זכרות פסול, ואין שם שופר אלא בנקבות.

ודבר זה אני חדשתיו בילדותי והרציתי הדבר לפני רבני צרפת אל הרב ר' משה בר' שניאור במונלפיאן ואל אחיו ר' שמואל ואל הרב ר' יחיאל בפריש על ידי קרובי הרב ר' יונה ז"ל שלמד שם, עמדו כולם ואמרו הנה אמת הנה נכון, אבל מקצתם אמרו שכבר ראה רבינו שמשון דבר זה ורמזו בתוספות לפי שכתב תימה דלא קתני חוץ משל פרה ושל ראם וכו', ושמא אינן חלולין ואינן ראויין לשופר, זה לשונו, וכשחזרו הדברים לפני אמרתי אם רבינו שמשון אמרה כל שכן וכל שכן שהיא טובה ונקבע בה מסמרות, אבל אמרי גמלא דמר אקבא רקדא הא גמלא והא קבא והא מר (עי' יבמות מ"ה ב'), שהיה לו לומר של ראם מעצמן הן פסולין לפי שאינן חלולין ואע"פ שקדחן אין שמם שופר, והיה צריך להביא ראיה לדבר כמו שאמרנו, אבל עכשיו לא אמר אלא שאין ראויין לשופר שאין דרך בני אדם לעשותו מהן וקתני של פרה דראוי ושכיח והוא הדין של ראם אם שינה המנהג ועשה שופר דתליא בהכי מפני שנקרא קרן.

ועכשיו בעיר הזאת ראיתי התוספות הארוכות של הרב ר' אלחנן ז"ל וכתוב בהן כלשון הזה, שקדחו בזכרותו, תימה אמאי לא אמרינן הכא שופר אחד אמר רחמנא ולא שנים ושלשה שופרות, נ"ל דלא דמי דהתם גלדי על גבי גלדי נינהו ובכל שנה מוסיף גלד על גלד ראשון בתכליתו לפיכך נראין כשברי שופרות הדבקים יחד, אבל הכא זכרותו גדולו הוא בכך ותרוייהו זכרות ונקבות חשיבי כאחד, מיהו אם קדח בזכרותו בלא נקבות פסול דעל ידי נקבות גדל בבשר שהוא דבוק בה, אבל בפני עצמה לא מיקרי שופר, והכי מוכח מדמסיק הכא מהו דתימא מין במינו חוצץ משמע בעצמו אינו כשר מכל מקום אינו חוצץ הואיל ומין במינו הוא, מ"ר, הרי שהודו בפסול הזכרות לבדו מפני שאינו שופר, ואמרו הטעם משום שעל ידי נקבות הוא דבוק בבשר מכלל שקרני החיות שהן כולם עצם כשרין הן לדעתו, ואני לא באתי לידי המדה הזאת, אלא כיון שהזכרות לבדו פסול שאין שמו שופר, אף כל קרן שהוא עצם אין שמו שופר אלא קרן שמו, ומה שאמרו שעיקר השופר הוא הנקבות שהוא דבוק בבשר ובו הוא גדל, אינו אמת אלא כל גדולן של קרנים בזכרות הוא, וכן כל הגדולים בכל הבריות, ובירושלמי דמסכת גיטין (פ"ב ה"ג) אמרו גבי כתבו על קרן של פרה והוא שכתב על זכרותו של קרן, אבל אם כתב על הנקבות כפרוש הוא, וראיה לדברי שהרי חכמים מזכירין במקומות רבים קול שופרות וקול קרנות, כמו שאמרו במסכת סוטה (מ"ב א') אל תחפזו מקול הקרנות וכתיב קל קרנא משרוקיתא, וכתיב בלוים (דה"א כ"ה) להרים קרן, ובפירקי היכלות הזכירו כך וכך קרנים כך וכך שופרות כך וכך חצוצרות.

...

*עד כאן עסק הרמב"ן במשנת 'כל השופרות' וביחס לקרן הפרה וכו'. מכאן הוא עובר לעסוק במשנה השניה, וביחסה למשנה הראשונה. כמובן שמומלץ ללמוד קודם את המשנה השניה והגמרא עליה ורק אח"כ את הרמב"ן.*

מ"מ שנינו שכל השופרות כשרין חוץ משל פרה ואחר כך שנו במשנה זו שופר של ראש השנה של יעל פשוט ופיו מצופה זהב ושתי חצוצרות משני צדדין שופר מאריך וחצוצרות מקצרות שמצות היום בשופר, ובתעניות בשל זכרים כפופים ושתי חצוצרות באמצע שופר מקצר וחצוצרות מאריכות שמצות היום בחצוצרות [נ"א: שוה היובל לר"ה לתקיעות ולברכות], ר' יהודה אומר בראש השנה תוקעין בשל זכרים וביובלות בשל יעלים, ונפסקה הלכה כר' יהודה, והשתא קשיא רישא אסיפא, כך פי' המפרשים המשנה הזו, דכל השופרות כשרין דינא קתני דכולן אם תקע בהן יצא, אבל שופר שבמקדש שהיא מצוה שלכתחילה היה של יעל פשוט, ולא פליגא ארישא כלל דכולה הך מתני' מצוה הנוהגת במקדש קתני, כדקאמר נמי ופיו מצופה זהב ושתי חצוצרות וכו' שכל אלו אינן עכוב אלא מצוה דבמקדש נינהו, וכן כולה במקדש קתני, ונראין הדברים דהא דקתני זכרים כפופים זכרים לאו דוקא אלא בכפופים בלחוד קפיד תנא, ורישא דקתני של יעל פשוט בפשוט בלחוד קפיד, דיעל לא מיכתב כתיב ולא מרמז רמיז כלל, אלא בעי תנא פשוט זכר ליום טוב שתרום קרננו, ונקיט של יעל דהוא פשוט והוא הדין לכל הפשוטים, וכן סיפא בעי תנא כפוף כדי שיכופו לבם בתשובה, ונקט של זכרים דהן כפופים והוא הדין לכל הכפופים, וכל זה למצוה, דהא ר' יהודה אמר בראש השנה תוקעין בשל זכרים וביובלות בשל יעלים, וראש השנה מיובל גמר בג"ש שיהיו כל תקיעות של חודש השביעי כזה, ואין לנו בראש השנה שופר אלא מיובל, אלא ודאי לענין הדברים המעכבין בתקיעה ראש השנה ויובל אחד הוא, דהא דאוריתא אינון, אבל פשוטין וכפופין לאו דאוריתא ואינן מעכבין כלל אלא שבחרו להם חכמים כן לכתחילה, והכי לישנא דגמרא אמר ר' לוי מצוה של ראש השנה ושל יום הכיפורים בכפופים [נ"א: ושל כל השנה בפשוטין].

והקשו בתוספות ר' לוי כמאן סבירא ליה בשל כל השנה דהא ר' יהודה לא פליג אתעניות דמתני' ומודה הוא לת"ק דקאמר ובתעניות בשל זכרים כפופים, ולא תירצו בה אלא גמגום, ולאו קושיא היא דהא בין תנא קמא בין ר' יהודה כולהו אמרי דאין כל התקיעות של ראש השנה ויובל ותעניות שוות, ולכולי עלמא בפשוטין וכפופים תוקעין, אלא דלת"ק בי"ט פשיטות עדיף ובתעניות כפיפה עדיף, ולר' יהודה ראש השנה נמי כיון דיום דין הוא כפיפה עדיפה כתעניות, ונשאר פשיטות ליובל, ואתא ר' לוי וראה דבריו של ר' יהודה בכפיפה דראש השנה, וראה דבריו של ת"ק דשוה היובל לראש השנה לגמרי, ופסק ששניהם בכפופין דשניהם יום דין הם, ומעתה על כרחינו של כל השנה בפשוטין שהרי הכל שווין שאין כל התקיעות שוות, ושל יובל משונה הוא משל שאר תעניות, וזה דבר ברור אין בו גמגום.

וגרסינן בפ"ק (ט"ז א') אמר ר' אבהו למה תוקעין בשופר של איל אמר הקב"ה תקעו לפני בשופר של איל כדי שאזכור לכם עקידת יצחק אביכם, וההיא לאו ממתני' היא שהרי פירשנו דתנא דמתני' בכפופים בלחוד קפיד, וכל הכפופים כשרין אפילו לכתחילה, אלא ר' אבהו מנהגא נקט וטעמא דמנהגא מפרש, והכי קאמר למה תוקעין עכשיו בשופר של איל ומחזרין עליו למצוה מן המובחר כדי שיזכור לנו הקב"ה עקידת יצחק אבינו, והא דקאמר אמר הקב"ה תקעו לפני בשופר של איל וכו' הכי קאמר אמר הקב"ה תקעו לפני בשופר כדי שאזכור לכם עקידת יצחק אנו עושים איל כאיל דכל דדמי טפי עדיף, וכן אמרו לפני מלכיות זכרונות ושופרות וכו' אסמכתא בעלמא לומר כיון שצוה בתקיעת שופר אנו מדקדקים על עצמינו כאילו אמר לנו אמרו לפני וכו', וכיוצא במימרא זו של ר' אבהו במסכת תעניות (ט"ז א') למה יוצאין לבית הקברות וכו' ולמה מתכסין בשקים, כלומר למה נהגו כך ואינו שנוי לא במשנה ולא בברייתא.

נמצא עכשיו שלש מדות בשופר כל השופרות כשרין בדיעבד בין פשוטין בין כפופין, חוץ משל פרה שהוא קרן, ולכתחילה מצוה בכפופין, ופירשו בירושלמי כדי שיכופו לבם לתפלה, בכל הכפופין תוקעין ומצוה מן המובחר בשל איל, והוא מן הכפופין לזכרון העקידה, ומ"מ כל השופרות כשרין ולא הקרנות שהן עצם אחד כמו שפירשנו, שהפירוש הזה אמת ויציב וטוב ויפה יחלוק עליו מי שירצה לחלוק ויודה בו מי שרוצה להודות, והרמב"ם ז"ל פסק כל השופרות פסולין חוץ מקרן של כבש, היה סבור דסיפא דמתני' פליגא ארישא, וזה ודאי אינו נכון כמו שפירשנו, ולא כן דעת כל הגאונים, וכבר הגיה עליו הראב"ד ז"ל ואמר הפריז על מדותיו.

חידושי הרשב"א מסכת ראש השנה דף כו עמוד א

יש מפרשים דכולה מתני' פלוגיאתא נינהו ולעכובא תנינן, כלומר ת"ק סבר דכל השופרות כשרין חוץ משל פרה ור' יוסי מכשיר אפילו של פרה ואידך תנא סבר דשל ראש השנה אין כשר בו אלא של יעל פשוט משום נשא לבבינו אל כפים וה"ה לשל יובל משום דשביעי שביעי לג"ש כדאיתא בפירקין דלקמן. ור' יהודה סבר בראש השנה בשל זכרים כפופים משום דכתיב והיו עיני ולבי שם כל הימים וביובלות בשל יעלים משום דהוי סימן לחירות, וא"נ כטעמא דגרסינן בירושלמי תקנו את המצוי למצוי ושאינו מצוי לשאינו מצוי. והדין פירושא לא מסתבר דאם איתא היכי מסתים סתומי ותני שופר של ראש השנה של יעל פשוט דמשמע דהני תנאי דלעיל מודו בהא דאי לא הו"ל לפרושי ור' פלוני אמר של ראש השנה של יעל ואי נמי אחרים אומרים ודכותה לא אשכחן בשום דוכתא, ועוד דבקרא לא כתיב ביה פשוט ולא כפוף אלא תעבירו שופר כתיב בי' וכולהו איקרו שופר, ור' יהודה נמי דאמר דשל ראש השנה לא מכשרינן ביובל ושל יובל לא מכשרינן בראש השנה מנא ליה. אלא ודאי כלהו למצוה קאמרי ומדרבנן, ות"ק ור' יוסי לא שייכא בפלוגתא דר' יהודה ות"ק דידיה, דר' יוסי ותנא קמא פליגי בהכשר שופרות ופסולן דת"ק סבר כולהו כשרין חוץ משל פרה שהוא פסול לפי שהוא קרן ור' יוסי מכשיר אפילו של פרה, ואח"כ נחלקו אידך תנאי במצוה מן המובחר דת"ק סבר למצוה מן המובחר של ראש השנה של יעל פשוט וה"ה לשל יובלות משום ג"ש ור' יהודה סבר דשל ר"ה כל מה דכאיף טפי עדיף ושל יובלות משום דלחירות קאתי כל מה דפשיט טפי עדיף. ואע"ג דגמרינן שביעי שביעי לגזירה שוה הא מילתא לאו דאורייתא היא דאי מדאורייתא הני והני כשרין בין בשל יובל בין בשל ראש השנה. ואנן הוא דאמרינן מסברא הי מינייהו עדיף טפי לסימנא בעלמא לזכור לישא לבבינו אל כפים ושלא יהא בלב כפיפות ועקמימות או להיות הלב כפוף ונכנע והילכך ג"ש לית לה דוכתה בהא מילתא. ותדע לך דלמצוה קאמרינן מדא"ר לוי בגמ' מצות שופר של ר"ה ושל יום הכפורים בכפופים אלמא כולה מילתא למצוה קאמרינן ולא לעכובא, ור' אבהו נמי דקאמר בפ"ק למה תוקעין בשופר של איל למצוה מן המובחר קאמר, והא דקאמר אמר הקב"ה תקעו לפני בשופר של איל כדי שאזכור לכם עקידת יצחק טעמי נינהו למאי דתקינו רבנן. ואע"ג דר' לוי אמר ביובל נמי בשל כפופים משום גז"ש דראש השנה, לא קשיא מידי דר' לוי הכי קאמר כיון דבראש השנה טפי עדיף בכפופין ובשל יובל לא איכפת לן בין האי להאי ובכלהו מילייהו שוו ר"ה ויובל לענין כפוף ופשוט נמי טפי עדיף למעבד בכפוף כראש השנה דכיון דאפשר למעבד האי כי האי עבדינן.

בית הבחירה למאירי מסכת ראש השנה דף כו עמוד ב

שוה היובל לר"ה וכו' פירוש השוה הכתוב יום הכפורים של יובל שהיו תוקעין בו שופר לשלוח עבדים להיות אותה תקיעה בפשוט כשל ר"ה כמו שדרשו בחדש השביעי שיהו כל תקיעות של חדש השביעי שוות ...ור' יהודה חולק בענין השופר לומר שבר"ה עקר המצוה בשל איל שהוא כפוף שאף הוא יום הדין וצריך לכפיית הלב ולשחיית הקומה אבל של יובל שהוא לסימן חירות ושלוח עבדים בשל יעלים אבל בשל תעניות מודה ר' יהודה בכפופים ויש חולקין בזו ואין נראה לי ולענין פסק למצוה הלכה כר' יהודה להיות של ר"ה בכפופים ושל יובל בפשוטים ובתלמוד המערב הוזכר טעם שפירשנו תקנו כפוף לכפוף ופשוט לפשוט ר"ל כפוף בזמן שהלבבות כפופים ופשוט לזמן שהלבבות מרווחים ועוד אמרו שם תקנו מצוי למצוי ושאינו מצוי לשאינו מצוי פירוש ר"ה מצוי שהוא בכל שנה וכן שופר של איל מצוי ומ"מ כלם כשרים בדיעבד חוץ משל פרה כמו שביארנו.

חידושי הריטב"א מסכת ראש השנה דף כו עמוד ב

...והנכון דעיקר מתני' מילי מילי קתני וברישא קתני דין תורה והך סיפא למצוה מן המובחר מדרבנן, דסבר ת"ק דפשוט מעלי טפי לר"ה כדאמרינן בגמרא דהא דפשוט טפי מעלי כדי שיהא זכר לפשוט הדורי הלב וגם לפשוט ראשנו בתפלה למעלה כדכתיב נשא לבבינו אל כפים וכו', ומשוה יובל לר"ה משום דכתיב שביעי שביעי לגז"ש כדאיתא בפרק דלקמן (ל"ד א') ור' יהודה סבר דמצוה יותר בר"ה בכפופין דכמה דכייף טפי מעלי זכר לכוף הגוף לתפלה ותחנונים כעני כי יעטוף, וביובל בעי של יעל פשוט לפי שהוא דרך חירות לעבדים שנשאו ראש...

והוי יודע דהא דקתני של יעל פשוט לאו למימרא דמצוה בשל יעל ממש, אלא מצוה בפשוטין, ויעל נקט משום דרגילי ביה במקדש וכדקתני ופיו מצופה זהב ושתי חצוצרות מן הצדדין לפי מנהג המקדש וחיוב שלו, תדע דהא ר' יהודה קתני בר"ה בשל זכרים כלומר בשל איל כדאמרינן (לעיל א') דקרו לדיכרא יובלא, ובודאי דבשל זכרים לאו דוקא, אלא לפי שהוא מצוי ורגיל, אלא בשל כפופים דוקא, תדע דהא אמר ר' לוי בגמרא מצוה בכפופין ופרכינן ולימא הלכה כר' יהודה אלמא דר' יהודה לא קפיד אלא אכפופין ומינה דת"ק לא קפיד אלא אפשוטין, והכי מוכח טעמא דאמרינן עלייהו בגמרא דמר סבר כמה דפשיט טפי מעלי ומר סבר כמה דכייף טפי מעלי, והא דאמרינן בפ"ק (ט"ז א') למה תוקעין בשופר של איל הא פרישנא עלה דאדרבה היא זו שאלתו של ר' אבהו על המנהג כיון דליכא לא חיובא דאורייתא ולא חיוב מצוה דרבנן.

ובתעניות בשל זכרים. פי' דאע"ג דתענית יום צרה וצעקה הוא כמו ר"ה, אפילו הכי כיון דתקיעתא אינם בחיוב גמור אלא בכנופיא ולהעלות תפלה בתקיעות, ואין סדר תקיעות ולא פסולי שופר מעכבין בהן, דין הוא דמשוינן בהו הפרישא בינייהו ובין תקיעות דאורייתא, ונעביד בכפופין משום הלכף כאגמון ראשו (ישעיה נ"ח) כאדם הנכלם ונחפר כי מעשיו הביאו לו צרה הזאת...

וחזינן לר' יהודה דלא איירי בענין התעניות, ויש אומרים דכיון דלא פליג מודה הוא לת"ק דבתעניות בשל זכרים ודינן לדבריו כראש השנה דלדידיה דמי טפי מיובל שהוא דרך חירות, וק"ל א"כ ר' לוי דאמר ובתעניות בפשוטין כדאיתא במקצת נוסחי דאמר כמאן לא תנא קמא ולא ר' יהודה, ויש אומרים דר' לוי אף בפשוטין קאמר לאפוקי דלא בעינן דוקא בכפופין כראש השנה, א"נ ר' לוי פליג וסבר דפשוטין דוקא עדיפא להיכירא בעלמא, ויותר היה נ"ל דר' יהודה בתעניות פשוטין בעי דלכו"ע מפלגינן בין תקיעות דר"ה ושל תעניות דהני דאורייתא והני דרבנן, ולהכי לא חייש לפרושי אלא (רמא) [רמז] לה במאי דקתני בר"ה תוקעין בשל זכרים כלומר ולא בתעניות, ונקט יובל לפשוטין להדיא משום דאיירי ביה ת"ק דידיה, ור' לוי דאמר כר' יהודה, ומכל מקום [אף] נוסחאות דלא גרסי בדר' לוי בתעניות כלום (ו)בודאי הא דלא איירי ביה או משום דסבר דליכא קפידא בתעניות בין כפופין לפשוטין או משום דסבר דמצוה בפשוטין, דכיון דלדבריו מצות יובל ור"ה בכפופין אי אפשר לחייב בהם בתעניות דא"כ יהו כל תקיעות השנה שוין. והעולם נוהגין לתקוע בתעניות בכפופין כדברי ת"ק וכפי סברא ראשונה שכתבנו.

גמ' אמר ר' לוי וכו'. פי' ארכבה אתרי רכשי, סבירא ליה בראש השנה כר' יהודה דמצוה בכפופין ולענין יובל סבר דבעינן למיעבד גזירה שוה כתנא קמא ואפילו בהא דליכא אלא מדרבנן דכיון דשוו בדיני דאורייתא דין הוא דלישוו בהא, ואע"ג דלפי סברא פשוטין עדיפא טפי ליובל שהוא חירות ושמחה.

ויום הכפורים האמור כאן פשיטא דהיינו יום הכפורים של יובל דאילו יום הכפורים דעלמא ליכא לא חיוב בתקיעות ולא חיוב ברכות כלל, ומה שנהגו לתקוע במוצאי יום הכפורים סימן תשר"ת מנהג בעלמא הוא, ויש אומרים כדי לערבב השטן, וליתא דשטן ביומא דכפורי ליכא כדאיתא בנדרים (ל"ב א') וביומא (כ' א'), ועוד שתוקעין לאחר מעריב בחול, אלא הטעם כדכתב רבינו האי ז"ל שהוא זכר ליובל ולפי שאין שנת היובל ידועה לכל תוקעין בכל שנה ושנה, ולדברי הכל אין ברכה בתקיעה זו ואין מדקדקין בה בשום פסול לא בתקיעה ולא בשופר.